# Access Now

Access Now és una organització sense ànim de lucre fundada l'any 2009 amb el propòsit de defensar i ampliar els drets digitals de les persones a tot el món, indexar els tancaments d'internet, proporcionar nodes de sortida per a la xarxa Tor i posar fre a la indústria creixent de la cibervigilància i el ciberespionatge que representen una amenaça per als drets humans.
Els principals finançadors inclouen Facebook, Global Affairs Canada, el Ministeri d'Afers Exteriors dels Països Baixos i l'Agència Sueca de Cooperació Internacional per al Desenvolupament.

## Història

Access Now va ser fundat per Brett Solomon, Cameran Ashraf, Sina Rabbani i Kim Pham el 2009, després de les controvertides eleccions presidencials iranianes d'aquell any. Des d'aleshores, ha fet campanyes contra els tancaments d'internet, la censura en línia, els acords comercials internacionals i la cibervigilància governamental. Access Now defensa l'ús del xifratge i està a favor de lleis i regulacions de seguretat cibernètica limitades.
Access Now organitza un congrés anual sobre seguretat informàtica anomenat RightsCon que es va celebrar per primera vegada a Silicon Valley el 2011 i, posteriorment, a Rio de Janeiro (2012), Silicon Valley (2014), Manila (2015), Silicon Valley (2016), Brussel·les (2017), Toronto (2018), Tunis (2019) i en línia a partir de 2020. RightsCon reuneix representants polítics, gegants tecnològics, ONG i activistes independents per a debatre al voltant de la intersecció entre els drets humans i la digitalització sobre, per exemple, el discurs de l'odi i la llibertat d'expressió, la intel·ligència artificial, la privadesa i la protecció de dades personals, el govern obert i la democràcia, l'automatització i els futurs digitals, o el control de continguts i la construcció de pau.

## Projecte #KeepItOn

Access Now elabora un informe anual cada primavera sobre els tancaments d'internet, els bloquejos de les xarxes socials i els slowdowns d'internet a països d'arreu del món. Access Now lluita contra la repressió política a internet i ofereix subvencions i suport a organitzacions de base per avançar en els drets dels usuaris i les comunitats que corren el risc de violacions dels drets digitals.
Access Now recopila dades mitjançant Shutdown Tracker Optimization Project (STOP). Aquest projecte utilitza dades de teledetecció per a identificar aturades del servei, bloquejos d'adreces IP i limitacions. Aquests casos es confirmen mitjançant reculls de notícies, testimonis d'activistes locals, reconeixements oficials del govern i declaracions dels proveïdors d'internet. Es considera un tancament «la interrupció intencionada d'internet o de les comunicacions electròniques que les fa inaccessibles o efectivament inutilitzables per a una població específica o dins d'una ubicació, sovint per a exercir el control sobre el flux d'informació».
Acces Now ofereix assessorament tècnic a periodistes i defensors dels drets humans que han estat víctimes d'atacs cibernètics, de programari espia, de robatori de dades o identitat i d'altres atacs digitals, i suport sobre com construir infraestructures digitals integrals i sostenibles alhora que es protegeixen els drets digitals de les persones a les quals serveixen.
L'organització ha rebut crítiques pel fet d'utilitzar persones voluntàries del país per a identificar i denunciar els atacs del seu propi govern a causa del risc que els suposa. També hi ha qui ha proposat sistemes automatitzats per fer un seguiment més ètic d'aquestes interrupcions.

## Referències

* ↑ «Access Now | Digital Watch». dig.watch. [Consulta: 17 maig 2021].
* ↑ Gollatz, Kirsten. The Turn to Artificial Intelligence in Governing Communication Online (en anglès), 2018.
* 1 2 Fletcher, Terry; Hayes-Birchler, Andria Presented at the Data for Policy Conference 2020, 2020. DOI: 10.5281/zenodo.3967398.
* ↑ «A Torifying Tale: Our experiences building and running Tor servers». Access Now, 18-08-2015. [Consulta: 17 maig 2021].
* ↑ «La Coordinadora s'adhereix a la Declaració de Ginebra sobre la vigilància selectiva i els Drets Humans digitals». Coordinadora d'ONGD i altres Moviments Solidaris de Lleida, 20-10-2022. [Consulta: 10 desembre 2022].
* ↑ «FUNDING» (en anglès). Access Now. [Consulta: 26 maig 2021].
* ↑ «#iranelection: The digital media response to the 2009 Iranian election». [Consulta: 18 maig 2013].
* ↑ Farrell, Paul. «Human rights groups condemn Nauru's criminalisation of political protest». the Guardian, 27-05-2015. [Consulta: 21 setembre 2015].
* ↑ «This Arcane Rule Change Would Give U.S. Law Enforcement New Power to Hack People Worldwide» (en anglès). , 11-05-2016.
* ↑ «Encrypt All The Things». encryptallthethings.net. Arxivat de l'original el 2015-09-27. [Consulta: 21 setembre 2015].
* ↑ «What Congress Can Do About Cybersecurity If CISA Fails». [Consulta: 21 setembre 2015].
* ↑ «RightsCon Summit Series». rightscon.org. Arxivat de l'original el 2015-09-12. [Consulta: 21 setembre 2015].
* ↑ Welch, Chris. «Sonos is pulling its ads off Facebook and Instagram, but only for a week» (en anglès). The Verge, 23-03-2018. [Consulta: 4 juny 2021].
* ↑ Wekwete, Ory Okolloh, Sharon. «As the continent digitizes rapidly, Africans need a bill of data rights to protect them online» (en anglès). Quartz, 12-06-2019. [Consulta: 4 juny 2021].
* 1 2 «Human Rights Work in Africa: From Digitization in Uganda to #RightsCon 2019 in Tunisia - betterplace-lab» (en anglès). en. [Consulta: 4 juny 2021].
* ↑ «RightsCon 2021 | Digital Watch». dig.watch. [Consulta: 4 juny 2021].
* ↑ Taye, Berhan. «SHATTERED DREAMS AND LOST OPPORTUNITIES A year in the fight to #KeepItOn». Access Now, 2021.
* 1 2 Anthonio, Felicia. «Shutdown Tracker Optimization Project (STOP) Methodology», 2021.
* ↑ «Mapping internet shutdowns around the world» (en anglès). www.aljazeera.com. [Consulta: 4 juny 2021].
* ↑ Dazed. «Access Now: how to defend human rights in the digital age» (en anglès). Dazed, 22-10-2021. [Consulta: 3 abril 2022].
* ↑ Kathuria, Rajat; Kedia, Mansi; Varma, Gangesh; Bagchi, Kaushambi; Sekhani, Richa «Còpia arxivada» (en anglès). Think Asia, 30-04-2018. Arxivat de l'original el 2021-05-26 [Consulta: 10 desembre 2022].
* ↑ «Internet shutdowns cost countries $2.4 billion last year». , 2016.
* ↑ Wagner, Benjamin (en anglès) International Journal of Communication, 12, 1, 2018, pàg. 3917–3938. ISSN: 1932-8036.
* ↑ Freyburg, Tina; Garbe, Lisa (en alemany) International Journal of Communication, 12, 2018, pàg. 3896–3916. ISSN: 1932-8036.
* ↑ «The cybersecurity helpline protecting citizens from digital attacks» (en anglès). The Daily Swig | Cybersecurity news and views, 18-04-2019. [Consulta: 4 juny 2021].
* ↑ «Digital Security Helpline» (en anglès). Access Now. [Consulta: 7 juny 2021].
* ↑ «Facing the Challenge of an Evolving Digital Civil Space» (en anglès americà). Digital Impact, 14-05-2020. [Consulta: 4 juny 2021].
* ↑ VanderSloot, B., McDonald, A., Scott, W., Halderman, J.A., & Ensafi, R. (2018). Quack: Scalable Remote Measurement of Application-Layer Censorship. In Proceedings of the 27th USENIX Security Symposium.
* ↑ Hoang, P. N., Doreen, S., Polychronakis, M., (2019). Measuring I2P Censorship at a Global Scale. In Proceedings of the 9th USENIX Workshop on Free and Open Communications on the Internet.
* ↑ Raman, R. S., Stoll, A., Dalek, J., Ramesh, R. Scott, W., & Ensafi, R. (2020). Measuring the Deployment of Network Censorship Filters at Global Scale. Network and Distributed System Security (NDSS) Symposium 2020.
* ↑ Weinberg, Zachary Carnegie Mellon University, 2018.